Discussió:Cuatrecasas

thread_title:  Sol·licitud de modificació protegida 12-01-2024 

message: El Premi Manuel Olivencia al Bon Govern Corporatiu  reconeix les millors pràctiques de govern corporatiu de les societats cotitzades a Espanya, la seva gestió empresarial exemplar i la transparència com a factor essencial per a la generació de valor de manera sostenible.
La iniciativa va néixer l'any 2018 amb l'objecte de facilitar un marc de referència en matèria de bon govern. El Premi va ser atorgat l'any 2018  a International Airlines Group (IAG), l'any 2019 a Amadeus IT Group, l'any 2020 a Inditex, l'any 2022 a Repsol, i l'any 2023 a CaixaBank.
El guardó pren el nom i honora la memòria del cèlebre jurista Manuel Olivencia, catedràtic de Dret Mercantil de la Universitat de Sevilla, vicepresident de la firma Cuatrecasas i president de la comissió que l'any 1988 va redactar el primer codi espanyol de Govern Corporatiu. Els principis inspiradors del codi Olivencia continuen vigents dues dècades després de la seva publicació.
María Rosa blanco Gómez (disc.) 11:14, 12 gen 2024 (CET)
replies: text: @María Rosa blanco Gómez Si no aporteu la referència fiable i independent que verifiqui aquesta informació, no es podrà afegir a l'article.-- Docosong (disc.) 11:18, 12 gen 2024 (CET)
thread_title:  Premi manuel Olivencia 

thread_title:  Sol·licitud de modificació protegida 12-01-2024 

message: Cuatrecasas va ser fundada l'any 1917, a Barcelona, per Emilio Cuatrecasas Buquet. A la mort del fundador l'any 1965, el seu fill Pedro Cuatrecasas Sabata es va fer càrrec del despatx. L'any 1980, l'Emilio Cuatrecasas Figueras, tercera generació de la família fundadora, va assumir la seva direcció.
El febrer de l'any 2000, Cuatrecasas va signar un acord d'integració amb Gonçalves Pereira, Castelo Branco, un despatx fundat a Lisboa l'any 1928 per Armand Gonçalves Pereira, a qui, a la dècada dels 60, va succeir a la direcció el seu fill André Gonçalves Pereira, professor de Dret Mercantil i exministre d'Afers Exteriors de Portugal. A la dècada dels 90, Manuel Castelo Branco va assumir la direcció del despatx lusità, que disposava d'oficines a Portugal i a Moçambic.
L'any 2007, es va integrar a Cuatrecasas el despatx sevillà Olivencia-Ballester, liderat per l'advocat i catedràtic de dret mercantil Manuel Olivencia Ruiz, que  l'any 2016 va ser nomenat president d'honor de Cuatrecasas.
El desembre de 2008, la firma anunciava que es passava a anomenar Cuatrecasas, Gonçalves Pereira com a culminació de la seva integració amb el despatx portuguès Gonçalves Pereira, Castelo Branco.
L'any 2011, el soci codirector, Manuel Castelo Branco, va abandonar la firma i va ser substituït pels lletrats Diogo Perestrelo i Maria Joao Ricou per exercir conjuntament la direcció general de Portugal.
El setembre de 2012, Rafael Fontana va ser nomenat conseller delegat del despatx, i va assumir el poder executiu que fins aleshores exercia Emilio Cuatrecasas.
L'any 2017, en el marc de la celebració del seu centenari, Cuatrecasas va anunciar la recuperació del nom inicial: Cuatrecasas . En els darrers anys, amb Rafael Fontana a la presidència i Jorge Badía  a la direcció executiva, la firma s'institucionalitza i consolida la professionalització de totes les seves àrees de gestió. En aquesta etapa, crea una xarxa europea amb les firmes líders Gleiss Lutz (Alemanya), Chiomenti (Itàlia) i Gide Loyrette Nouel (França) i fa un pas més per consolidar el seu compromís amb el mercat llatinoamericà, tot obrint les seves pròpies seus a Bogotà, Ciutat de Mèxic, Lima i Santiago de Xile. 
A finals de 2022, es consolida el procés d'institucionalització de la firma amb la designació de Javier Fontcuberta com a director general. 
María Rosa blanco Gómez (disc.) 11:21, 12 gen 2024 (CET)
replies: text: @María Rosa blanco Gómez Com en el cas sense cap referència, no s'afegirà. Per altra banda, us recomano que doneu un cop d'ull a Viquipèdia:Conflicte d'interessos i Viquipèdia:Allò que la Viquipèdia no és. Si voleu fer promoció de l'entitat, a la xarxa trobareu eines més adients per aquesta finalitat.-- Docosong (disc.) 11:26, 12 gen 2024 (CET)
thread_title:  Història